CONVOCATÒRIA PER A PROVEIR LA CÀTEDRA JANE GOODALL-UNIVERSITAT D'ALACANT PER ALS ANYS 2010 i 2011 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1551)
  + [Valencià](/va/acuerdo/1551)






Selector de idioma

Leer

* [Español](/es/acuerdo/1551)
* [Valencià](/va/acuerdo/1551)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A PROVEIR LA CÀTEDRA JANE GOODALL-UNIVERSITAT D'ALACANT PER ALS ANYS 2010 i 2011[Butlletí Oficial Universitat d'Alacant](/ca/Publicacion)
==========================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A PROVEIR LA CÀTEDRA JANE GOODALL-UNIVERSITAT D'ALACANT PER ALS ANYS 2010 i 2011

Data d'aprovació
:   07/07/2010

Data de publicació
:   08/07/2010

Òrgan competent
:   Vicerectora de Relacions Institucionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1551.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1551)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1551)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A PROVEIR LA CÀTEDRA JANE GOODALL-UNIVERSITAT D'ALACANT PER ALS ANYS 2010 i 2011&url=https://www.boua.ua.es/va/acuerdo/1551)

**Títol:** CONVOCATÒRIA PER A PROVEIR LA CÀTEDRA JANE GOODALL-UNIVERSITAT D'ALACANT PER ALS ANYS 2010 i 2011

**Secció:** CONVOCATÒRIES I CONCURSOS

**Òrgan:** Vicerectora de Relacions Institucionals

**Data d'aprovació:** dimecres, 7 de juliol de 2010

CONVOCATÒRIA PER A PROVEIR LA CÀTEDRA JANE GOODALL-UNIVERSITAT D'ALACANT PER ALS ANYS 2010 i 2011

La Universitat d'Alacant i l'Institut Jane Goodall Espanya van signar l’1 de juliol de de 2010 un conveni de col·laboració, mitjançant el qual es va crear la Càtedra Jane Goodall-Universitat d'Alacant.

Els objectius de la Càtedra Jane Goodall-Universitat d'Alacant són l'anàlisi, la investigació i la docència en matèria de medi ambient, des d'un àmbit científic i tecnologicosocial, amb el desenvolupament de programes formatius i tasques d'investigació que contribuïsquen a millorar la formació i els coneixements en aquest camp. En concret, la Càtedra pretén ser la plataforma adequada per a promoure els següents aspectes:

* Intercanvi d'informació i coneixements en el seu àmbit d’activitats.
* Desenvolupament, amb altres institucions o organitzacions, d'activitats d'estudi i investigació de projectes específics mitjançant acords puntuals.
* Organització de fòrums de trobada entre acadèmics, administracions, estudiants i altres sectors implicats en el medi ambient, que permeten l'intercanvi de coneixements, experiències i inquietuds.

Segons les atribucions que confereix la clàusula tercera de l’esmentat conveni de creació de Càtedra, la comissió de provisió aprova la següent convocatòria pública per a proveir la Càtedra Jane Goodall-Universitat d'Alacant.

CONDICIONS DEL PROGRAMA

El director o directora de la Càtedra Jane Goodall-Universitat d'Alacant assumirà l'execució del programa d'activitats, que inclourà l'organització de conferències, cursos o seminaris relacionats amb l'estudi i la conservació del medi ambient, com també la realització d'estudis i treballs de recerca. Així mateix, establirà els mecanismes de reconeixement acadèmic dels cursos impartits per la Càtedra, d'acord amb la normativa vigent.

La Càtedra estarà dotada econòmicament amb la quantitat de nou mil euros (9.000 €) per a l'any 2010. Aquesta quantitat es destinarà a cobrir les despeses originades pels programes i activitats desenvolupades per la Càtedra i podrà ser aplicada a qualsevol dels capítols habituals en projectes d'investigació (material fungible, material inventariable, personal, viatges i dietes).

En els actes, publicacions i activitats de qualsevol tipus que realitze la Càtedra han de figurar els respectius logotips de l'Institut Jane Goodall Espanya i dels patrocinadors de la Càtedra, amb característiques de grandària i representativitat similars als de la Càtedra i la Universitat d'Alacant.

L'Institut Multidisciplinari per a l'Estudi del Medi “Ramon Margalef” posarà a la disposició del titular de la Càtedra el seu fons documental i li permetrà assistir o participar en les activitats acadèmiques que duguen a terme.

El director o  directora de la Càtedra ha de fer anualment un informe sobre el desenvolupament de les activitats i la programació del curs següent, que remetrà a la Universitat, l'Institut Jane Goodall Espanya i els patrocinadors.

El càrrec de director de la Càtedra té, en principi, una durada de dos anys. Amb un avís al titular sis mesos abans de la finalització, el càrrec podrà ser prorrogat dos anys més, tret que la comissió mixta prevista en el conveni considere, segons l'informe anual del director de la Càtedra, que no se’n compleixen adequadament els objectius. En aquest cas, es convocarà de nou la provisió de la Càtedra per a l'any pendent.

La Càtedra, acadèmicament adscrita a la Universitat d'Alacant, tindrà seu a l'Institut Multidisciplinari per a l'Estudi del Medi “Ramon Margalef” i es regirà d’acord amb aquesta convocatòria, amb les disposicions del Conveni de creació de la Càtedra i amb la normativa de la Universitat d'Alacant i totes les normes generals aplicables.

REQUISITS

Ser professor funcionari doctor a temps complet de la Universitat d'Alacant, en alguna àrea afí a la Càtedra.

SOL·LICITUDS

Les sol·licituds han d'estar signades pels candidats i dur el vistiplau del director del departament o de l'institut d'investigació a què pertanguen. A més, han d’adjuntar aquests documents:

* Currículum del candidat a director de la Càtedra i del professorat de la Universitat d'Alacant que pretenga integrar-se en les activitats o projectes d'investigació programats.
* Resum (en 5 línies) del currículum del candidat a director de la Càtedra.
* Projecte d'activitats que es volen realitzar durant els dos anys de la convocatòria, entre les quals hi ha d’haver l'organització de cursos, seminaris i altres iniciatives docents en l'àrea de la Càtedra.
* Projecte d'investigació relacionat amb l'àmbit d'estudi de la Càtedra.
* Memòria econòmica detallada.

Les sol·licituds hauran de presentar-se al Registre de la Universitat d'Alacant, adreçades al Vicerectorat de Relacions Institucionals, en el període comprès entre el dia de publicació d'aquesta convocatòria al BOUA i el 21 de juliol de 2010.

RESOLUCIÓ

Les sol·licituds seran avaluades per la comissió de provisió, segons l'adequació de les propostes als objectius i els mèrits dels candidats, especialment els relacionats amb la docència i la investigació en l'àmbit del medi ambient. La comissió podrà considerar l'oportunitat de convocar els candidats a una entrevista. La resolució en què es proposarà la provisió de la Càtedra es comunicarà als interessats i es farà pública a les webs del Vicerectorat de Relacions Institucionals i de l'Institut Multidisciplinari per a l'Estudi del Medi “Ramon Margalef”.

A partir de la publicació de la resolució de provisió de la Càtedra, el candidat seleccionat disposa d’un termini fins el dia 30 de juliol per a acceptar la direcció de la Càtedra, mitjançant un escrit adreçat al rector de la Universitat d'Alacant.

Alacant, 7 de juliol de 2010

Aránzazu Calzada González

Vicerectora de Relacions Institucionals





[Carretera Sant Vicent del Raspeig s/n  
03107 Sant Vicent del Raspeig - Alacant  
 Tel. 64 129 3929 - Fax 21 945 0808](https://www.google.es/maps/@16.824479,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12725&trk=tyah&trkInfo=tarId%0G7185315839072%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)